Milan Kučera (kombinertløper)

Milan Kučera (født 18. juni 1974 i Jilemnice) er en tsjekkisk tidligere kombinertløper som konkurrerte for Tsjekkoslovakia og deretter det uavhengige Tsjekkia. Han representerte ASVS Dukla Liberec.

Han deltok i junior-VM i 1990, 1991 og 1994. I Štrbské Pleso i 1990 var han på det tsjekkoslovakiske laget som tok sølvmedaljer i lagkonkurransen, i Reit im Winkl i 1991 ble han verdensmester både individuelt og i lagkonkurranse, og var også på det tsjekkoslovakiske laget som tok bronsemedaljer i lagkonkurransen i spesielt hopp. I Breitenwang i 1994 tok han sølvmedalje i det individuelle kombinertrennet.

Kučera var med i OL i 1992, 1994, 1998 og 2002. Hans beste plassering individuelt var 5.-plass i Nagano (Hakuba) i 1998. 5.-plass var også hans beste plassering i lagkonkurranse, på Lillehammer i 1994. I VM deltok han i 1993, 1995, 1997, 1999 og 2001, og hadde to 4.-plasser som beste resultat, individuelt i Thunder Bay i 1995 og i lagkonkurranse for Tsjekkia i Trondheim i 1997.

Han vant ett verdenscuprenn, i Chaux-Neuve 18. januar 1998. Sammenlagt var 11.-plass i 1997/98 hans beste plassering. Han ble også nummer 7 i B-verdenscupen 1990/91.

Milan Kučera er sønn av kombinertløperen Tomáš Kučera, som også deltok i OL.

 Referanser 

 Kilder 
  Milan Kučera – Profil og resultatoversikt hos FIS (kombinert, ikke fullstendig, besøkt 11. desember 2011)
  Milan Kučera – Profil og resultatoversikt hos FIS (spesielt hopp, neppe fullstendig, besøkt 11. desember 2011)
 Sports Reference: Milan Kučera  (besøkt 11. desember 2011)

 Eksterne lenker 


Kategori:Tsjekkiske kombinertløpere
Kategori:Kombinertløpere under Vinter-OL 1992
Kategori:Deltakere for Tsjekkoslovakia under Vinter-OL 1992
Kategori:Kombinertløpere under Vinter-OL 1994
Kategori:Deltakere for Tsjekkia under Vinter-OL 1994
Kategori:Kombinertløpere under Vinter-OL 1998
Kategori:Deltakere for Tsjekkia under Vinter-OL 1998
Kategori:Kombinertløpere under Vinter-OL 2002
Kategori:Deltakere for Tsjekkia under Vinter-OL 2002
Kategori:Fødsler i 1974
Kategori:Juniorverdensmestere i skihopping
Kategori:Personer fra Jilemnice